Бертолт Брехт
Ала кой е партията?

Превод от немски: Димитър Дублев, —

chitanka.info

Ала кой е партията?

Седи ли в здание със телефони тя?

Тайни ли са нейните мисли,

нейните решения — неизвестни?

Кой е тя?

Ний сме тя.

Ти и аз, и вие — ний, всички.

Тя твоите дрехи облича, другарю,

и мисли със твойта глава.

Там, дето живея, е нейната къща,

там, дето нападнат си,

там бори се тя.

Показвай ни пътя, що трябва да минем, и ние

като тебе ще крачим по него, обаче

без нас не поемай по правия път,

без нас този път

е лъжлив.

Недей се отделя от нас!

Ний може да се заблуждаваме,

ти може да си права, но

недей се отделя от нас!

Пред дългия път по-хубав е краткият —

това кой отрича?

Но един ако знае това

и не може на нас да покаже това,

кому ще помогне със своята мъдрост?

Бъди с нас мъдра!

Недей се отделя от нас!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.